Z A P I S N I K

31. sjednice Vijeća Mjesnog odbora „Kralj Zvonimir“, održane u petak, 31. svibnja 2024. s početkom u 09:30 sati u prostorijama Mjesnog odbora „Kralj Zvonimir“, Ulica kralja Zvonimira 48

Nazočni članovi Vijeća: Marija Krnić, Sven Gale, Vesna Henigman, Tomislav Jurkić, Jakša Baždar i Neven Saks 

Predsjednica Vijeća Mjesnog odbora „Kralj Zvonimir“ otvara sjednicu i pozdravlja sve prisutne. Utvrđuje da je na sjednici nazočno 6 od ukupno 7 članova Vijeća Mjesnog odbora „Kralj Zvonimir“ te konstatira da su ispunjeni svi uvjeti za raspravljanje i odlučivanje.

Prije početka Sjednice Tomislav Jurkić postavlja da još nije dobio odgovor na pitanje da li su se u Mjesnom odboru Mimara završili radovi zbog kojih se Mjesni odbor „Kralj Zvonimir“ odrekao sredstava iz asfalterskog programa za 2021. godinu. Čeka odgovor.

Predsjednica Vijeća daje na glasanje Zapisnik s 30. sjednice. Zapisnik je jednoglasno prihvaćen. 

Marija Krnić predlaže nadopunu Dnevnog reda: 

Točka 4. - Zaključak o razrješenju predsjednice Vijeća Mjesnog odbora „Kralj Zvonimir“, Točka 5. - Zaključak o razrješenju potpredsjednice Vijeća Mjesnog odbora „Kralj Zvonimir“, Točka 6. - Izbor predsjednice Vijeća Mjesnog odbora „Kralj Zvonimir“,
Točka 7.- Izbor potpredsjednika Vijeća Mjesnog odbora „Kralj Zvonimir“ i 
Točka 8.- Izbor člana Mandatnog povjerenstva Mjesnog odbora „Kralj Zvonimir“

Vijeće jednoglasno donosi sljedeći 

DNEVNI RED:
[bookmark: _Hlk115087749]       
1. Prijedlog prioriteta za Plan komunalnih aktivnosti Gradske četvrti Donji grad za 2025. -     donošenje
2. Postavljanje stupića u Ulici Ljudevita Posavskog, donošenje zaključka
3. Rad WC-a u parku na Trgu kralja Petra Krešimira IV, donošenje zaključka
4. [bookmark: _Hlk169346107]Zaključak o razrješenju predsjednice Vijeća Mjesnog odbora „Kralj Zvonimir, donošenje zaključka
5. [bookmark: _Hlk169346150]Zaključak o razrješenju potpredsjednice Vijeća Mjesnog odbora „Kralj Zvonimir“
6. [bookmark: _Hlk169346192]Izbor predsjednice Vijeća Mjesnog odbora „Kralj Zvonimir“
7. [bookmark: _Hlk169345965]Izbor potpredsjednika Vijeća Mjesnog odbora „Kralj Zvonimir“
8. [bookmark: _Hlk169346330]Izbor člana Mandatnog povjerenstva Mjesnog odbora „Kralj Zvonimir“
9. Pitanja, prijedlozi i obavijesti

Ad. 1. Prijedlog prioriteta za Plan komunalnih aktivnosti Gradske četvrti Donji grad za 2025. – donošenje

Predsjednica Vijeća otvara raspravu.
U raspravi sudjeluju svi članovi Vijeća.

Predsjednica napominje članovima da je ovo prva sjednica na temu Plana komunalnih aktivnosti na kojoj se trebaju definirati prioriteti za Plan komunalnih aktivnosti Gradske četvrti Donji grad za 2025. g. Također moli članove da joj što prije dostave svoje prijedloge s prioritetima.
Predsjednica predlaže da u Prijedlog prioriteta Plana komunalnih aktivnosti Gradske četvrti Donji grad za 2025. g. uđe realizacija uređenju dvaju unutrašnjih dvorišta, dvorišta omeđenog sljedećim ulicama: Ulica kralja Zvonimira, Ulica Baltazara Bogišića, Ulica Frana Vrbanića i Ulica Natka Nodila te dvorišta omeđenog ulicama: Ulica kralja Zvonimira, Ulica Grge Tuškana, Ulica Frana Vrbanića i Ulica Baltazara Bogišića. Riječ je o trenutno zapuštenim dvorištima, problematika na koju je ukazao vijećnik Tomislav Jurkić, a za koji je Vijeće donijelo Zaključak o uvrštenje izrade projekata uređenja za 2024. Čekamo izradu projekata za uređenje tih parkova koji su u Planu za 2024. g. Za izrade projekata zadužen je Zrinjevac. Prethodno je potrebno održati konzultacije sa stanarima zbog izjašnjavanja u kojem smjeru će ići uređenje parkova. Marija Krnić je u dogovoru sa stanarima i Gradskim uredom za mjesnu samoupravu, promet, civilnu zaštitu i sigurnost. 
Drugi prijedlog Marije Krnić je obnova žardinjera u koje su posađena stabla u Ulici Ljudevita Posavskog. Treba definirati točne lokacije na kojima je potrebna zamjena.

Vijeće nakon rasprave jednoglasno donosi 
Z A K L J U Č A K
  o Prijedlogu prioriteta za Plan komunalnih aktivnosti Gradske četvrti Donji grad za 2025. godinu
1. Vijeće Mjesnog odbora „Kralj Zvonimir“ predlaže uvrštenje u Plan komunalnih aktivnosti Gradske četvrti Donji grad za 2025. godinu:
· Uređenje parka omeđenog ulicama: Ulica kralja Zvonimira, Ulica Baltazara Bogišića, Ulica Frana Vrbanića i Ulica Natka Nodila te parka omeđenog ulicama: Ulica kralja Zvonimira, Ulica Grge Tuškana, Ulica Frana Vrbanića i Ulica Baltazara Bogišića.
· Obnovu dotrajalih žardinjera u koje su posađena stabla u Ulici Ljudevita Posavskog.

2. Ovaj Zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost na daljnje postupanje.


Ad. 2. Postavljanje stupića u Ulici Ljudevita Posavskog, donošenje zaključka

Gospođa Ana Rauker obratila se Mjesnom odboru zamolbom vezano za nepropisno parkirana vozila na nogostupu od stambeno-poslovne zgrade u Ulici Ljudevita Posavskog 38 prema Osnovnoj školi Silvije Strahimir Kranjčević.
Smatra da je nužno omogućiti nesmetan i siguran promet kako pješacima (većinom su to školska djeca iz zgrade kojima je to put u školu), tako i vozilima po cesti.
Traži da u najskorijem roku Vijeće Mjesnog odbora zatraži postavljanje stupića, koji će trajno riješiti problem.

Predsjednica Vijeća otvara raspravu.
U raspravi sudjeluju svi članovi Vijeća.

Tomislav Jurkić smatra da bi nadležne službe trebale češće obilaziti mjesta gdje se vozila nepropisno parkiraju te izdavati kazne. Protivi se postavljanju stupića. Neven Saks također jer će postavljanje stupića smanjiti površinu nogostupa, a automobili će se parkirati na cesti.

Tomislav Jurkić napušta sjednicu.

Marija Krnić se obvezala zatražiti od Komunalnog redarstva da od Ulice Ljudevita Posavskog 38 do Osnovne škole Silvije Strahimir Kranjčević pojača učestalost dijeljenja kazni te ćemo vidjeti da li je mjera proizvela zadovoljavajući učinak. Ukoliko se to ne dogodi do početka rujna, odnosno do početka nastave, zatražit će postavljanje stupića.

Vijeće nakon rasprave jednoglasno donosi 

Z A K L J U Č A K
o Prijedlogu gospođe Ane Rauker o postavljanju stupića u Ulici Ljudevita Posavskog

1. Vijeće Mjesnog odbora „Kralj Zvonimir“ zatražiti će od Komunalnog redarstva da od Ulice Ljudevita Posavskog 38 do Osnovne škole Silvije Strahimir Kranjčević pojača učestalost dijeljenja kazni zbog nepropisnog parkiranja te će se pratiti da li je mjera proizvela zadovoljavajući učinak. U protivnom početkom školske godine zatražit će se postavljanje stupića.

2. Ovaj se Zaključak dostavlja Vijeću Gradske četvrti Donji grad.


Ad. 3. Rad WC-a u parku na Trgu kralja Petra Krešimira IV., donošenje zaključka

Predsjednica Vijeća otvara raspravu.
U raspravi sudjeluju svi članovi Vijeća.

Radi se o dječjem igralištu koje nije na području Mjesnog odbora „Kralj Zvonimir“ ali ga koristi veliki broj roditelja i djece stanovnika našeg Mjesnog odbora. Obzirom na klimatske promjene i veći broj dana u godini kada se igralište može koristiti trebalo bi i radno vrijeme javnog WC-a produljiti. 
Također na dječjem igralištu trebalo bi omogućiti s vanjske strane objekta WC-a dostupnost vode djeci i roditeljima korisnicima igrališta.

Vijeće nakon rasprave jednoglasno donosi 

Z A K L J U Č A K
o Radu WC-a u parku na Trgu kralja Petra Krešimira IV

1. Vijeće Mjesnog odbora „Kralj Zvonimir“ traži od nadležnog ureda produljenje radnog vremena WC-a dječjeg igrališta na Trgu kralja Petra Krešimira IV. kao i dostupnost vode djeci i roditeljima korisnicima igrališta. Produljenje se odnosi na kalendarsko produljenje: od travnja do studenog te na duže radno vrijeme.

2. Ovaj se Zaključak dostavlja Vijeću Gradske četvrti Donji grad.


Ad 4. Zaključak o razrješenju predsjednice Vijeća Mjesnog odbora „Kralj Zvonimir“

Vijeće, bez rasprave, jednoglasno donosi sljedeći
 
Z A K L J U Č A K
o razrješenju predsjednice Vijeća Mjesnog odbora „Kralj Zvonimir“


1. Utvrđuje se da je Marija Krnić podnijela ostavku na dužnost predsjednice Vijeća Mjesnog odbora „Kralj Zvonimir“, dana 31. svibnja 2024.

2. Marija Krnić razrješuje se dužnosti predsjednice Vijeća Mjesnog odbora „Kralj Zvonimir“, danom utvrđivanja podnošenja ostavke 31. svibnja 2024.

3. Ovaj Zaključak biti će objavljen na oglasnoj ploči u sjedištu Mjesnog odbora „Kralj Zvonimir“,


Ad. 5. Zaključak o razrješenju potpredsjednice Vijeća Mjesnog odbora „Kralj Zvonimir“

Vijeće, bez rasprave, jednoglasno donosi sljedeći

Z A K LJ U Č A K
o razrješenju potpredsjednice Vijeća Mjesnog odbora „Kralj Zvonimir“


1. Utvrđuje se da je Vesna Henigman podnijela ostavku na dužnost potpredsjednice Vijeća Mjesnog odbora „Kralj Zvonimir“, dana 31. svibnja 2024. 

2. Vesna Henigman razrješuje se dužnosti potpredsjednice Vijeća Mjesnog odbora „Kralj Zvonimir“, danom utvrđivanja podnošenja ostavke 31. svibnja 2024.

3. Ovaj Zaključak biti će objavljen na oglasnoj ploči u sjedištu Mjesnog odbora „Kralj Zvonimir“.


Ad. 6. Izbor predsjednice Vijeća Mjesnog odbora „Kralj Zvonimir“,

Vijeće, bez rasprave, jednoglasno donosi sljedeći

Z A K L J U Č A K
o izboru predsjednice Vijeća Mjesnog odbora „Kralj Zvonimir.“


1. Za predsjednicu Vijeća Mjesnog odbora „Kralj Zvonimir“ izabrana je Vesna Henigman.

2. Ovaj Zaključak biti će objavljen na oglasnoj ploči u sjedištu Mjesnog odbora „Kralj Zvonimir.“.


Ad. 7. Izbor potpredsjednika Vijeća Mjesnog odbora „Kralj Zvonimir“,

Vijeće, bez rasprave, jednoglasno donosi sljedeći

Z A K LJ U Č A K
o izboru potpredsjednika Vijeća Mjesnog odbora „Kralj Zvonimir“

1. Za potpredsjednika Vijeća Mjesnog odbora „Kralj Zvonimir“ izabran je Jakša Baždar.

1. Ovaj Zaključak biti će objavljen na oglasnoj ploči u sjedištu Mjesnog odbora „Kralj Zvonimir“.


Ad. 8. Izbor člana Mandatnog povjerenstva Mjesnog odbora „Kralj Zvonimir“

Vijeće, bez rasprave, jednoglasno donosi sljedeći

Z A K LJ U Č A K
o izboru člana Mandatnog povjerenstva Vijeća Mjesnog odbora „Kralj Zvonimir“

1. Za člana Mandatnog povjerenstva Vijeća Mjesnog odbora „Kralj Zvonimir“ izabran je Sven Gale.

2. Ovaj Zaključak biti će objavljen na oglasnoj ploči u sjedištu Mjesnog odbora „Kralj Zvonimir“.


Ad. 9. Pitanja, prijedlozi i obavijesti
[bookmark: _heading=h.gjdgxs]Sjednica je završila u 10:20
Zapisnik vodila:
Vesna Henigman

KLASA: 024-08/24-003/1158
URBROJ: 251-13-11-1/004-24-2
Zagreb, 31. svibnja 2024.
          	Predsjednica
       		Vijeća Mjesnog odbora
       		„Kralj Zvonimir“
                   
[bookmark: _GoBack]                  Vesna Henigman,v.r.         

Izvješće od glasanju na 31. sjednici, 31.05.2024.

